**Ա Մ Փ Ո Փ Ա Թ Ե Ր Թ**

**«ՀԱԿԱԿՈՌՈՒՊՑԻՈՆ ԿՈՄԻՏԵԻ ԾԱՌԱՅՈՂԻ ԹԵԿՆԱԾՈՒԻ ԼԵԶՎԱԿԱՆ ԳԻՏԵԼԻՔՆԵՐԻ ԻՄԱՑՈՒԹՅԱՆ ՍՏՈՒԳՄԱՆ ԿԱՐԳԸ ԵՎ ԱՆՀՐԱԺԵՇՏ ՄԱԿԱՐԴԱԿԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. Հայաստանի Հանրապետության Ազգային ժողովի աշխատակազմ** | | **14.05.2021թ.** |
| **N 1/2588-2021** |
| Ազգային ժողովի աշխատակազմը վերոնշյալ գրությունում ներկայացված Հայաստանի Հանրապետության կառավարության որոշման նախագծի վերաբերյալ առաջարկություններ և դիտողություններ չունի: |  |  |
| **2. Հատուկ քննչական ծառայություն** | | **14.05.2021թ.** |
| **N 18-3880գ-21** |
| Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին ՀՀ կառավարության որոշման նախագծի վերաբերյալ ՀՀ հատուկ քննչական ծառայությունը դիտողություններ և առաջարկություններ չունի: |  |  |
| **3. Հայաստանի Հանրապետության գլխավոր դատախազություն** | | **13.05.2021թ.** |
| **N /20.3/6295-2021** |
| «Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» Հայաստանի Հանրապետության կառավարության որոշման նախագծի վերաբերյալ հարկ է նշել, որ ստանդարտացված թեստային համակարգերով ստուգվող լեզվական իմացության մակարդակ սահմանելն ինքնանպատակ չէ և կոչված է բարձրացնելու տվյալ աշխատողի, արդյունքում նաև տվյալ պետական մարմնի գործունեության արդյունավետությունը: Այս համատեքստում գտնում ենք, որ Հակակոռուպցիոն կոմիտեի այն ծառայողների (թեկնածուների) համար, որոնց վրա տարածվում է առնվազն մեկ օտար լեզվի տիրապետելու պահանջը, լեզվական գիտելիքների իմացության B1 մակարդակ սահմանելը մի կողմից կարող է Հակակոռուպցիոն կոմիտեն որակյալ, պրակտիկ հմտություններ ունեցող կադրերով համալրելու խնդիր առաջացնել, մյուղ կողմից՝ այնքան էլ նպատակահարմար չէ՝ հաշվի առնելով Հակակոռուպցիոն կոմիտեի ծառայողների գործառույթները:  Հաշվի առնելով վերոգրյալը՝ առաջարկում ենք սահմանել լեզվական գիտելիքների իմացության առավել ցածր՝ A2 մակարդակ: | **Չի ընդունվել**  Առաջարկն ընդունելի չէ, քանի որ Հակակոռուպցիոն կոմիտեի ծառայողների առաջին կազմի դեպքում ծառայողներին տրամադրվում է երեք տարի ժամկետ՝ լեզվական գիտելիքների առկայությունը հավաստող փաստաթուղթը ներկայացնելու համար, ինչը գտնում ենք, որ բավարար է վերջիններիս կողմից պահանջվող լեզուներից առնվազն մեկով B1 մակարդակի գիտելիքներ ձեռք բերելու համար: Հատկանշական է, որ դատավորների համար՝ Բարձրագույն դատական խորհրդի 2019 թվականի հունիսի 6-ի թիվ ԲԴԽ-39-Ո-92 որոշման համաձայն սահմանվել է ստանդարտացված թեստային համակարգերով ստուգվող լեզվական գիտելիքների իմացության A2 և B1 մակարդակ՝ անգլերեն, գերմաներեն, ռուսերեն և ֆրանսերեն լեզուների համար, որոնցից մեկի իմացությունը պետք է բավարարի ստանդարտացված թեստային համակարգերով ստուգվող լեզվական գիտելիքների առնվազն A2 մակարդակը, իսկ մյուսի իմացությունը՝ առնվազն B1 մակարդակը:  Միևնույն ժամանակ պետք է ընդգծել, որ լեզվական գիտելիքների առկայության պահանջը պետք է հնարավորություն ստեղծի Հակակոռուպցիոն կոմիտեի ծառայողի համար լեզվական գիտելիքներն օգտագործել աշխատանքային գործունեության ընթացքում, ինչն անհնար կլինի իրականացնել A2 մակարդակի առկայության դեպքում, քանի որ A2 մակարդակը որպես կանոն վկայում է սկսնակ մակարդակի գիտելիքների առկայության մասին, ինչի մասին է վկայում նաև Եվրոպայի խորհրդի կողմից 2020 թվականին հրատարակված Common European Framework of Reference for Languages: Learning, teaching, assessment-ը, որով A2 մակարդակի լեզվական գիտելիքներին տրված նկարագիրը չի բավարարում աշխատանքային գործունեության ընթացքում անհրաժեշտ կիրառելի գիտելիքների մակարդակին: Առանձնակի ուշադրության է արժանի այն հանգամանքը, որ Հակակոռուպցիոն կոմիտեի ենթակայության տակ գտնվող քրեական գործերով քննության ընթացքում՝ կոռուպցիոն հանցագործությունների վերաբերյալ գործերով քննության ընթացքում առավել հաճախ է առաջանում միջազգային համագործակության անհրաժեշտություն: Բացի այդ, առնվազն B1 մակարդակի առկայությունը լեզվական գիտելիքների այն նվազագույն մակարդակն է, որը կարող է հնարավոր դարձնել Հակակոռուպցիոն կոմիտեի ծառայողների ինքնուրույն հանդես գալը, ստիպված չլինելը միջնորդավորված՝ այլ ստորաբաժանումների միջոցով միջազգային գործընկերների հետ աշխատանքային շփումներ ունենալը, ինչը բխում է նոր իրավապահ մարմնի՝ Հակակոռուպցիոն կոմիտեի կարգավիճակից և վերջինիս կողմից իր գործառույթների իրականացման անհրաժեշտությունից: | |
| **4. Հայաստանի Հանրապետության պետական եկամուտների կոմիտե** | | **14.05.2021թ.** |
| **N 01/11-1/29028-2021** |
| Գրությամբ ներկայացված «Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» ՀՀ կառավարության որոշման նախագծի (այսուհետ՝ Նախագիծ) կապակցությամբ հայտնում ենք հետևյալը.  1. Նախագծի 1-ին կետով սահմանվող հավելվածի (այսուհետ՝ Հավելված) 1-ին կետն առաջարկում ենք շարադրել հետևյալ խմբագրությամբ.  «Հակակոռուպցիոն կոմիտեի բարձրագույն, գլխավոր և առաջատար թափուր պաշտոններ զբաղեցնելու համար անձը՝ (այսուհետ՝ Հակակոռուպցիոնկոմիտեի ծառայողի թեկնածու) անգլերեն, ռուսերեն և ֆրանսերեն լեզուների (այսուհետ՝ Օտար լեզուներ) իմացության մակարդակը ստուգելու նպատակով մրցութային խորհուրդ (մրցութային հանձնաժողով) է ներկայացնում Օտար լեզուներից առնվազն մեկի իմացության մակարդակը հավաստող փաստաթուղթ (այսուհետ՝ փաստաթուղթ)։»։ | **Ընդունվել է**  Նախագծում կատարվել է համապատասխան փոփոխություն։ | |
| 2. Հավելվածի 1-ին և 2-րդ կետերից առաջարկում ենք հանել «Փաստաթուղթը վավեր է համարվում միայն այն դեպքում, երբ այն ներկայացվում է ստանալուց հետո 5 (հինգ) տարվա ընթացքում:» նախադասությունը և նախատեսել առանձին կետի տեսքով։ | **Ընդունվել է**  Առաջարկով նշված նախադասությունն առանձնացվել է: Հավելվածի 1-ին կետից հանված նախադասությունը նախատեսվել է առանձին կետով, իսկ հավելվածի 2-րդ կետից հանված նախադասությունը նախատեսվել է Որոշման անցումային դրույթներում: | |
| 3. Հավելվածի 4-րդ կետում «հանձնաժողովը» բառից առաջ առաջարկում ենք լրացնել «մրցութային» բառը: | **Ընդունվել է**  Հավելվածի համապատասխան կետում «հանձնաժողովը» բառից առաջ լրացվել է «մրցութային» բառը: | |
| 4. Միաժամանակ, գտնում ենք, որ հնարավոր են դեպքեր, երբ Հակակոռուպցիոն կոմիտեի ծառայողի թեկնածուն փաստաթղթերը ներկայացնի հայտը ներկայացնելու համար սահմանված ժամկետի վերջին օրը և հնարավորություն չունենա Հավելվածի 5-րդ կետի 4-րդ ենթակետում նշված ժամկետում շտկել թերությունները:  Վերոգրյալի կապակցությամբ՝ առաջարկում ենք թերությունները վերացնելու համար սահմանել ողջամիտ ժամկետ՝ օրինակ, դիմումի և կից փաստաթղթերի ընդունման համար սահմանված ժամկետից հետո երկու աշխատանքային օրվա ընթացքում։ | **Չի ընդունվել**  Նախագծում առկա կարգավորումները սահմանվել են հաշվի առնելով Հակակոռուպցիոն կոմիտեի մասին օրենքի 17-րդ հոդվածի 10-րդ մասի 1-ին կետի և 19-րդ հոդվածի 6-րդ մասի 1-ին կետի կարգավորումները: | |
| **5. Հայաստանի Հանրապետության աշխատանքի և սոցիալական հարցերի նախարարություն** | | **13.05.2021թ.** |
| **N ՄՆ/ԱՊ-1/20816-2021** |
| Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» Հայաստանի Հանրապետության կառավարության որոշման նախագծի վերաբերյալ աշխատանքի և սոցիալական հարցերի նախարարությունը առաջարկություններ և դիտողություններ չունի: |  |  |
| **6. Հայաստանի Հանրապետության ազգային անվտանգության ծառայություն** | | **17.05.2021թ.** |
| **N 11/397** |
| Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» Կառավարության որոշման նախագծի վերաբերյալ ՀՀ ազգային անվտանգության ծառայությունը ունի հետևյալ դիտողություններ և առաջարկությունները՝   1. Հավելվածի 2-րդ և 3-րդ կետերում «կազմի» բառից հետո ավելացնել «թեկնածուների» բառերը | **Չի ընդունվել**  Նախագծում առկա կարգավորումները սահմանվել են Հակակոռուպցիոն կոմիտեի մասին օրենքի 48-րդ հոդվածի 19-րդ մասի կարգավորումներին համապատասխան, որոնք վերաբերում են ոչ թե Հակակոռուպցիոն կոմիտեի ծառայողի թեկնածուներին, այլ արդեն իսկ նշանակված ծառայողներին, ում կողմից երեք տարվա ընթացքում համապատասխան փաստաթուղթ չներկայացնելու համար նախատեսված են բացասական հետևանքներ՝ պաշտոնից ազատվելու (Հակակոռուպցիոն կոմիտեի ծառայողի) կամ լիազորությունները դադարեցնելու (Հակակոռուպցիոն կոմիտեի նախագահ) տեսքով: | |
| 1. 2-րդ կետում «ծառայողի» բառից հետո լրացնել «թեկնածուի» բառը | **Չի ընդունվել**  Նախագծում առկա կարգավորումները սահմանվել են Հակակոռուպցիոն կոմիտեի մասին օրենքի 48-րդ հոդվածի 19-րդ մասի կարգավորումներին համապատասխան, որոնք վերաբերում են ոչ թե Հակակոռուպցիոն կոմիտեի ծառայողի թեկնածուներին, այլ արդեն իսկ նշանակված ծառայողներին, ում կողմից երեք տարվա ընթացքում համապատասխան փաստաթուղթ չներկայացնելու համար նախատեսված են բացասական հետևանքներ՝ պաշտոնից ազատվելու (Հակակոռուպցիոն կոմիտեի ծառայողի) կամ լիազորությունները դադարեցնելու (Հակակոռուպցիոն կոմիտեի նախագահ) տեսքով: | |
| 1. 5-րդ կետի 3-րդ և 4-րդ ենթակետերը շարադրել առանձին կետերի տեսքով | **Ընդունվել է**  Նախագծում կատարվել է համապատասխան փոփոխություն։ | |
| **7. Հայաստանի Հանրապետության ոստիկանություն** | | **14.05.2021 թ.** |
| **N 1/21/30479-21** |
| ՀՀ Ոստիկանությունում ուսումնասիրվել է Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» ՀՀ կառավարության որոշման նախագիծը, որի վերաբերյալ առարկություններ և առաջարկություններ չկան: |  |  |
| **8. Հայաստանի Հանրապետության քննչական կոմիտե** | | **26.05.2021 թ.** |
| **N 01/12/29349-2021** |
| Հայաստանի Հանրապետության քննչական կոմիտեում ուսումնասիրվել է Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» Հայաստանի Հանրապետության ՀՀ կառավարության որոշման նախագիծը:  Նշված նախագծի վերաբերյալ նկատառումներ չկան: |  |  |
| **9. Հայաստանի Հանրապետության բարձրագույն դատական խորհուրդ** | | **21.05.2021թ.** |
| **NԵ-3909** |
| 1. Նախագծի նախաբանում, որպես դրա ընդունման իրավական հիմք նշվել է «Հակակոռուպցիոն կոմիտեի մասին» օրենքի (այսուհետ՝ Օրենք) 15-րդ հոդվածի 1–ին մասի 4-րդ կետը, որը սահմանում է, որ Հակակոռուպցիոն կոմիտեի ծառայողի պաշտոն կարող է զբաղեցնել Հայաստանի Հանրապետությունում մշտապես բնակվող Հայաստանի Հանրապետության այն քաղաքացին, որը ունի ռուսերենից, անգլերենից և ֆրանսերենից առնվազն մեկ ստանդարտացված թեստային համակարգով կամ Կառավարության սահմանած այլ կարգով ստուգվող լեզվական գիտելիքների համապատասխան մակարդակի իմացություն: Սույն կետի պահանջը չի տարածվում կրտսեր պաշտոններ զբաղեցնող անձանց վրա: Միաժամանակ, հարկ է նշել, որ Օրենքի 48-րդ հոդվածի 3-րդ մասի համաձայն սույն օրենքի 10-րդ, 15-21-րդ հոդվածներն ուժի մեջ մտնելուց հետո' մեկամսյա ժամկետում, Կառավարությունը` սահմանում է հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը, հակակոռուպցիոն կոմիտեի ծառայողի լեզվական գիտելիքների իմացության ստուգման կարգը և անհրաժեշտ մակարդակը, ինչպես նաև հակակոռուպցիոն կոմիտեի նախագահի թեկնածուների ընտրության մրցութային խորհրդի կազմում միջազգային փորձագետների ներգրավման կարգը: Հաշվի առնելով այն հանգամանքը, որ Նախագծով սահմանվում են Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և Հակակոռուպցիոն կոմիտեի ծառայողի թեկնածուի՝ ստանդարտացված թեստային համակարգերով ստուգվող լեզվական գիտելիքների իմացության մակարդակը, առաջարկվում է շտկել Նախագծի նախաբանում առկա անհամապատասխանությունը: | **Ընդունվել է**  Նախագծում կատարվել է համապատասխան փոփոխություն։ | |
| 2. Նախագծի Հավելվածով սահմանված կարգի 2-րդ և 3-րդ կետերն առաջարկվում է շարադրել հիշյալ կարգում առանձին անցումային դրույթների տեսքով, քանի որ դրանք հանդիսանում են մեկանգամյա կիրառման անցումային դրույթներ և վերաբերում են առաջին կազմի ձևավորմանը: Նշված առաջարկը բխում է նաև «Նորմատիվ իրավական ակտերի մասին» օրենքի 13-րդ հոդվածի 4-րդ մասով սահմանված կարգավորումների պահանջներից | **Ընդունվել է**  Նախագծում կատարվել է համապատասխան փոփոխություն։ | |
| 3. Նախագծի Հավելվածով սահմանված կարգի 5-րդ կետից առաջարկվում է հանել 3-րդ և 4-րդ ենթակետերով սահմանված կարգավորումները և դրանք շարադրել առանձին կետերի տեսքով՝ հաշվի առնելով, որ դրանք վերաբերում են փաստաթղթերի թերի լինելուն, իսկ 5-րդ կետը սահմանում է Լեզվական գիտելիքների իմացության մակարդակի բավարար համարվելու դեպքերը: | **Ընդունվել է**  Նախագծում կատարվել է համապատասխան փոփոխություն: | |
| **10. Հայաստանի Հանրապետության մարդու իրավունքների պաշտպան** | | **31.05.2021թ.** |
| **N 01/13.7/2421-21** |
| Դիտողություններ և առաջարկություններ չեն ներկայացվել։ |  |  |
| **11. Հայաստանի Հանրապետության ֆինանսների նախարարություն** | | **20.05.2021թ.** |
| **N01/11-1/7618-2021** |
| ՀՀ ֆինանսների նախարարությունն ուսումնասիրել է «Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի: |  |  |
| **12. Հայաստանի Հանրապետության կրթության, գիտության, մշակույթի և սպորտի նախարարություն** | | **12.05.2021թ.** |
| **N01/09.1/9826-2021** |
| Ի պատասխան ՀՀ կրթության, գիտության, մշակույթի և սպորտի նախարարություն հասցեագրած՝ «Հակակոռուպցիոն կոմիտեի ծառայողի թեկնածուի լեզվական գիտելիքների իմացության ստուգման կարգը և անհրաժեշտ մակարդակը սահմանելու մասին» Հայաստանի Հանրապետության կառավարության որոշման նախագծի վերաբերյալ կարծիք տրամադրելու մասին գրության՝ հայտնում եմ, որ նախարարությունը առաջարկություններ և դիտողություններ չունի: |  |  |
| **13. Հայաստանի Հանրապետության վարչապետի աշխատակազմի**  **քաղաքացիական ծառայության գրասենյակի**  **Համալրման և կատարելագործման վարչություն** | | **31.05.2021թ.** |
| **N02/10.19/18178-2021** |
| Առաջարկվում է Նախագծով սահմանվող հավելվածում օտար լեզվի իմացության մակարդակը սահմանել ըստ Հակակոռուպցիոն կոմիտեի պաշտոնների խմբերի դասակարգման, այսինքն՝ բարձրագույն, գլխավոր և առաջատար պաշտոններից յուրաքանչյուր խմբի համար սահմանել օտար լեզվի իմացության առանձին մակարդակ։ | **Չի ընդունվել**  Գտնում ենք, որ հիշյալ առաջարկը չի բխում Հակակոռուպցիոն կոմիտեի մասին օրենքի՝ Օտար լեզվին տիրապետելու մասին պահանջի նպատակներից, քանի որ լեզվի իմացության որոշակի մակարդակի առկայության պահանջը կախված չէ Հակակոռուպցիոն կոմիտեի ծառայողի զբաղեցրած պաշտոնի այս կամ այն խմբին պատկանելու հանգամանքից: Բացառություն Հակակոռուպցիոն կոմիտեի մասին օրենքով սահմանված է միայն կրտսեր, այն է՝ ավագ օպերլիազորի և օպերլիազորի պաշտոններ զբաղեցնող անձանց համար։  Լեզվի իմացության պահանջը նպատակ է հետապնդում ապահովել Հակակոռուպցիոն կոմիտեի ծառայողների ոչ ֆորմալ հաղորդակցումը միջազգային գործընկերների հետ, հարցումների ինքնուրույն կազմումը, օտարերկրյա տեղեկատվական աղբյուրներից ինքնուրույն տեղեկություններ վերլուծելը և այլն։ Այլ կերպ ասած, Օտար լեզվի իմացության պահանջն ինքնըստինքյան ավելի խիստ կամ պակաս խիստ չի դառնում Հակակոռուպցիոն կոմիտեի ծառայողի կողմից Հակակոռուպցիոն կոմիտեի պաշտոնների խմբերում պաշտոն զբաղեցնելու ուժով: Այս հանգամանքի մասին է վկայում նաև այն հանգամանքը, որ Հայաստանի Հանրապետության քրեական դատավարության օրենսգրքի 475-րդ հոդվածի 4-րդ մասերի համաձայն՝ 4. Հայաստանի Հանրապետության միջազգային պայմանագրերով նախատեսված դեպքերում դատավարական գործողություններ կատարելու վերաբերյալ հարցում տալը, հարցման առաքումը և դրա կատարման արդյունքների փոխանցումը կարող են իրականացվել օտարերկրյա պետության համապատասխան իրավասու մարմնի և Հայաստանի Հանրապետության համապատասխան դատարանի, դատախազի, քննիչի, հետաքննության մարմնի միջև անմիջական հաղորդակցության միջոցով։ (…): Այսպիսով պարզ է դառնում, որ նույնիսկ որևէ ղեկավար պաշտոն չզբաղեցնող ծառայողը՝ անկախ պաշտոնների այս կամ այն խմբին պատկանելու հանգամանքից, պետք է ունակ լինի իրականացնելու միջազգային պայմանագրերին համապատասխան իրավական օգնության ապահովումը: Ընդ որում, հաշվի առնելով այն հանգամանքը, որ կոռուպցիոն հանցագործությունների գործերով միջազգային համագործակցության, իրավական օգնության տրամադրման անհրաժեշտությունը ավելի հաճախ է առաջանում, քրեական գործերով նախաքննություն իրականացնող քննիչները նույնպես բավական հաճախ են կարիք ունենում Օտար լեզուների իմացությունը գործի դնելու: Հավելենք նաև, որ B1 մակարդակի գիտելիքները համարվում են այն նվազագույն բավարար մակարդակը, որ կապահովեն Հակակոռուպցիոն կոմիտեի ծառայողի արդյունավետ գործունեությունը և պարտականությունների անխափան կատարումը: Նման պայմաններում նպատակահարմար չէ Հակակոռուպցիոն կոմիտեի ծառայողների պաշտոնների տարբեր խմբերի համար լեզվական գիտելիքների առանձին մակարդակների սահմանումը: | |
| Առաջարկվում է Նախագծով սահմանվող հավելվածի 3-րդ կետի 2-րդ ենթակետում պահանջվող օտար լեզվի տիրապետման մակարդակը հավաստող վկայականի 5 (հինգ) տարվա վավերության ժամկետը համապատասխանեցնել ներկայացվող վկայականի վավերության գործող ժամկետի հետ։ | **Չի ընդունվել**  Ինչպես բազմիցս նշվել է, սույն լեզվի իմացության պահանջի սահմանումն ունի հստակ նպատակներ։ 5 (հինգ) տարուց ավելի կարճ ժամկետ սահմանելն անարդարացիորեն անբարենպաստ դրություն կառաջացնի Հակակոռուպցիոն կոմիտեի ծառայողի թեկնածուների համար, քանի որ 5 (հինգ) տարին բավարար ժամկետ է, որպեսզի թեկնածուները պահպանած լինեն իրենց լեզվական գիտելիքները: Բացի այդ, պետք է ընդգծենք, որ անհրաժեշտ մակարդակից ավելի խիստ ու անբարենպաստ պայմաններ առաջադրելը կհանգեցնի բանիմաց մասնագետների համար չհիմնավորված խոչընդոտների առաջացմանը: | |
| **14. Հայաստանի Հանրապետության վարչապետի աշխատակազմ**  **Սոցիալական հարցերի վարչություն** | | **31.05.2021թ.** |
| **N02/10.19/18178-2021** |
| Նախագծի 2-րդ կետով Հակակոռուպցիոն կոմիտեի ծառայողի թեկնածուի համար սահմանվում է ստանդարտացված թեստային համակարգերով ստուգվող լեզվի իմացության **B1** կամ դրան համարժեք այլ մակարդակ՝ անգլերեն, ռուսերեն և ֆրանսերեն լեզուներից առնվազն մեկի համար, իսկ հավելվածի 3-րդ կետի 2-րդ ենթակետով՝ ռուսերենի (ТРКИ), անգլերենի (TOEFL, IELTS), ֆրանսերենի (DELF, DALF, TCF) միջազգային կամ ներպետական հաստատությունների կողմից թեստային կամ այլ եղանակով անցկացված քննության արդյունքում օտար լեզվի համապատասխան մակարդակի առկայության վերաբերյալ վկայական ներկայացնելու պարտավորություն: Ընդ որում, ներկայացված փաստաթուղթը վավեր է համարվելու այն ստանալուց հետո **5** տարվա ընթացքում։ Կարծում ենք, բոլոր նման վկայականների համար միասնական ժամկետ սահմանելն արդարացված չէ, քանի որ առնվազն TOEFL և TCF վկայականների պարագայում դրանք վավերական են ստանալու օրվանից 2 տարվա ընթացքում։ | **Չի ընդունվել**  Առաջարկը թեև հիմնավոր է, սակայն ամբողջությամբ չի բացահայտում լեզվի իմացության պահանջի սահմանումը։ Գտնում ենք, որ 5 (հինգ) տարուց ավելի կարճ ժամկետը անարդարացիորեն անբարենպաստ դրություն կառաջացնի Հակակոռուպցիոն կոմիտեի ծառայողի թեկնածուների համար, քանի որ 5 (հինգ) տարին բավարար ժամկետ է, որպեսզի թեկնածուները պահպանած լինեն իրենց լեզվական գիտելիքները: Բացի այդ, պետք է ընդգծենք, որ անհրաժեշտ մակարդակից ավելի խիստ ու անբարենպաստ պայմաններ առաջադրելը կհանգեցնի բանիմաց մասնագետների համար չհիմնավորված խոչընդոտների առաջացմանը: | |
| Բացի այդ, հարկ է նկատի ունենալ, որ IELTS  ունի մի քանի մակարդակ, որի IELTS Life Skills  (խոսակցական լեզվին տիրապետալու) մակարդակը հավասարեցվում է **А1 կամ В1** մակարդակներին CEFR (Common European Framework of Reference) սանդղակով։ Հետևաբար, անհրաժեշտ է հստակեցնել իմացության մակարդակի պահանջը: | **Ընդունվել է**  Նախագծում կատարվել են համապատասխան փոփոխություններ և լեզվական գիտելիքների իմացության անհրաժեշտ մակարդակը հստակեցվել է: | |